Predkladacia správa

Fond národného majetku Slovenskej republiky (ďalej len „fond“) predložil na Ministerstvo hospodárstva SR žiadosť o zmenu rozhodnutia MSPNM SR č. 654 zo 16.12.1999 v znení rozhodnutia č. 656 z 30.3.2000 o privatizácii podniku Dinas, štátny podnik so sídlom v Banskej Belej a o vydanie predchádzajúceho písomného súhlasu ministerstva so spôsobom naloženia s 2,99 % -nou majetkovou účasťou fondu na podnikaní obchodnej spoločnosti Dinas Banská Belá, a. s. so sídlom v Banskej Belej, t.j.   1 668 ks akcií v menovitej hodnote 1 000,- Sk za jednu akciu.

Zmena rozhodnutia č. 654 vydaná pod č. 656 dňa 30.3.2000, sa týkala zmeny názvu akciovej spoločnosti (po vydaní rozhodnutia č. 654 bolo zistené, že v Obchodnom registri Okresného súdu v Banskej Bystrici je už s navrhovaným obchodným menom zaregistrovaná iná obchodná spoločnosť). Súčasne bolo opravené založenie obchodnej spoločnosti vkladom časti majetku štátneho podniku a nie vkladom celého majetku      štátneho podniku (časť majetku bola určená na bezodplatný prevod do vlastníctva obce Banská Belá).

Na základe rozhodnutia ministerstva č. 654 zo 16.12.1999 v znení rozhodnutia č. 656 z 30.3.2000 bola založená obchodná spoločnosť Dinas Banská Belá, a. s. vkladom časti majetku podniku Dinas, štátny podnik so sídlom v Banskej Belej s rozdelením akcií:

-   3 %  podiel určený pre RIF
- 97 %  predaj akcií vo verejnej obchodnej súťaži
      
V súlade s § 28 ods. 6 písm. a), ods. 7 a ods. 8  zákona č. 92/1991 Zb. o podmienkach prevodu majetku štátu na iné osoby v znení neskorších predpisov k vydaniu predchádzajúceho súhlasu ministerstva k naloženiu s majetkovou účasťou fondu je potrebné predložiť na rokovanie vlády Slovenskej republiky návrh na zmenu  rozhodnutia MSPNM SR o privatizácii podniku Dinas, štátny podnik so sídlom v Banskej Belej č. 654 zo 16.12.1999, Spis č.: KM-2259/1999 v znení rozhodnutia č. 656 z  30.3.2000, Spis. č.: KM-65/2000 v časti A. bod 3. Rozdelenie akcií tak, že znenie „3 % RIF“ sa mení  nasledovne: 

„2,99 % (1 668 ks akcií)  –	naloženie spôsobom podľa § 28 ods. 8 zákona“
	predaj akcií záujemcovi, o ktorom rozhodne Prezídium             
	FNM SR na návrh Výkonného výboru FNM SR        

Fond svoju žiadosť o zmenu rozhodnutia odôvodňuje tým, že s 3 % majetkovou účasťou na podnikaní spoločnosti Dinas Banská Belá, a. s. so sídlom v Banskej Belej (3 % RIF) nenaložil podľa pôvodného rozhodnutia č. 654 zo 16.12.1999 v znení rozhodnutia č. 656 z 30.3.2000, vzhľadom na to, že odpredajom svojej majetkovej účasti na podnikaní spoločnosti REŠTITUČNÝ INVESTIČNÝ FOND, a. s., zmenou majoritného postavenia, pominuli dôvody na prevod akcií spoločnosti Dinas Banská Belá, a. s. do portfólia        RIF, a. s.. Podľa zákona č. 385/1999 Z. z. o kolektívnom investovaní bola dňa 17.12.2002 ukončená premena RIF, a. s. na Reštitučný otvorený podielový fond, a. s..

Fond uznesením Výkonného výboru FNM SR č. 17/33/03 z 10.6.2003 a uznesením Prezídia FNM SR 8/CII/03 z 20.6.2003 schválil spôsob naloženia s 1 668 ks akcií, čo predstavuje 2,99 % majetkovej účasti fondu na podnikaní obchodnej spoločnosti Dinas Banská Belá, a. s. so sídlom v Banskej Belej predajom záujemcovi, o ktorom rozhodne Prezídium FNM SR na návrh Výkonného výboru FNM SR.

	Fond predložil vyhlásenie, že je ku dňu 2.7.2003 výlučným a neobmedzeným majiteľom 1 668 ks akcií obchodnej spoločnosti Dinas Banská Belá, a. s. so sídlom v Banskej Belej a prehlasuje, že nie sú známe žiadne skutočnosti, ktoré by bránili nakladaniu s týmito akciami.

Vydanie rozhodnutia, ktorým sa mení rozhodnutie MSPNM SR č. 654 zo 16.12.1999 v znení rozhodnutia č. 656 z 30.3.2000 nebude mať dopad na zamestnanosť, ani finančný, ekonomický a  environmentálny vplyv.